
Awetor> 

Perillustris  ac  spectabilis  Domine, 

'  Vir  summe  ac  integerrime! 


« 


Eximius  ille  favor  siugiilarisque  clementia, 
quibus  me  devinxisti,  indomabili  me  incendunt  cu¬ 
piditate  ,  Xifii  ^  ReTereiidiissiiiie  Romiiie ! 
supremam  meam  iu  Te  venerationem  atque  pieta¬ 
tem  omnimodo  testari;  ^ —  lioc  ex  irritamento  et  in¬ 
simul,  ut  gratissimi  in  Xe  animi  vota  ubera  palam 
reddam,  longe  auspicata  occasione  mihi  tandem  ar¬ 
ridente,  ausus  sum,  meas  lias  litterarum  medicarum 
primitias  —  quo  summos  gradus  academici  conse¬ 
quar  honores  —  llliiisti*i8i§imo  iioiuiiie  Xiio 
coronare. 

Suscipias  igitur,  precor  suhmisse ,  foetum  hunc 
qualemcumque  nieinn  serena,  quam  erga  honos  con¬ 
stanter  geris,  fronte,  et  in  posterum  etiam  me  cele- 
hratissimae  Xiiae  benignitatis  ac  gratiae  alis  cle¬ 
menter  protegas. 

Deus  summus  medicus  Te^  Revereiidissi- 
mei  ad  seros  usque  aetatis  aiiiios  sospitem  ac  in¬ 
columem  conservet,  insuperque  omnigenae  tandem 
prosperitatis  gaudio  beet  cumulatissime. 

Ita  ex  intima  favet  animo 

Tibi 

Ilevereiidissime  ac  Amplissime  Domine 


devotissimus 


t 


Taiitz. 


Praefamen 


Ex  aegTitudinibus  et  aerumnis  multifariis  ac  proiiemoduiu  infi- 
nitis ,  quibus  in  dies  vexatur  ^enus  humanum ,  non  mediocriter 
eminet  ac  medici  g*nari  opem  postulat  ^^Morbus^^  de  quo ,  nobis 
morem  gerentibus  legibus  Academicis  et  specimen  studiorum 
edituris,  dissertationem  hancce  inauguralem,  in  medium  pro¬ 
ferre,  sententia  tandem  sedit. 

Non  vero  nos  latet,  imo  bene  novimus,  quam  arduum  et 
fortasse  viribus  nostris  prorsus  iniquum  munus  exequendum 
suscepimus:  sed  si  Lector  benevolus  secum  reputare  voluerit, 
in  quam  difficilem  atque  nullis  fere  limitibus  circumscribendam 
materiam  nosmet  implicuerimus,  idque  cum  in  praxi  medica  pa¬ 
rum  adhuc  versati  simus;  haud  nobis  aberit  spes,  quin,  si 
quaedam  minus  perpolita,  temere,  minus  atque  crude  conscripta, 
nos  pro  illius  candore  et  humanitate  fore  condonandos ;  illumque 
haec ,  qualicumque,  bono  animo  interpretaturum.  Nobis  interea, 
nisi  collegisse  candide  et  lubenter  profiteri  non  erubescentibus, 
utpote  qui  alioquin  in  celeb.  virorum  conatus  ingrati  essemus , 
saltem  in  magnis  laborasse ,  sufficiat. 


Definitio. 

Morbum  jam  adgrediendum ,  interea  disquisitione  de  loco 
ejus  idoneo  apud  nosologiam  prorsus  ex  consultu  praetermissa, 
sic  definire  placitum;  „Febris  synochae  speciem  initio  prae  se 
,, ferens ,  exinde  per  decursum  typhodes ,  insigni  praeterea  de- 
„bilitate  solidi  vivi  notata,  saepiusque  finem  versus  praecipue 
„variis  summae  et  universae  colliquationis  ac  putredinis  indiciis 
„stipata.‘^^  —  Apud  varios  auctores  diversissima  nomina  sortitus 
est  hicce  morbus;  C  u  11  e  n  folia  octo  variis  istius  denominationibus 
adimplet.  Ad  usitatissimas  hisce  temporibus  pertinent :  Synochus 
patris ;  typhus  (Hippocrates);  febr.  nosocomialis ,  carce- 
rura ,  navalis ;  febr.  maligna  (H  u  x  h  a  m  ,  P  r  i  n  g  1  e)  ;  febr. 
pestilentialis ;  ex  hisce  nos  maxime  arridet  titulus  ,, Febris  pu- 
„trida  simplex^^  (Richter)  quo  insimul  eminens  hiijusce 
morbi  character  in  putredinem  versus,  quin  aliis  morbis  sit 
complicata ,  denotatur. 

Tnilium  ac  ultei*ior  morbi  decursus. 

Amat  febr.  putrida  consuetas  istas  tres  formas  ;  ve- 

rumvero  rarissime  sub  illa  intermittentis ,  nonnunquam  solum¬ 
modo  continui^  ad  maximam  vero  partem  apud  nos  sub  illa  re¬ 
mittentis  observatur. 

Instante  hoc  morbo ,  paucis  diebus  ante  invasionem  corri¬ 
pitur  aeger  magna  animi  dejectione,  virium  prostratione  subita, 
capitis  gravitate ,  uti  et  inertia  totius  corporis  insolita ,  artuum 
lumborumque  dolore,  sicuti  oris  impuritate  matutina.  Appetitus 
illi  fere  nullus  et  somnus  interruptus :  interdum  vero  proclamat 
morbi  adventum  solius  capitis  dolor  atrocissimus.  Haec  sunt, 
quae  observatu  dignissima,  ante  ejusdem  evasionem  perfectam 
occurrunt. 

Invadit  vero  consuetim  multo  vehementius  quam  febr.  ner¬ 
vosa.  Rigores,  si  qui  fiunt,  majores  in  illa,  quam  in  hac;  ca-^ 
lores  quoque  magis  acuti,  diutius  permanentes,  —  quamvis  ab 
initio  subiti  tantum,  fugaces  ac  remittentes  esse  videantur. 
Pulsus  etiam  magis  tensus  ac  durus,  ast  plerumque  citus  et 
parvus;  aliquando,  prout  videtur,  tardus  ac  regularis,  deinde 
tremulus  ac  inaequalis.  Cephalalgia,  vertigo,  nausea  nec  mi¬ 
nus  ab  accessione  prima  vehementiores  ingruunt.  Sentitur  inter¬ 
dum  in  singulis,  vel  utrisque  temporibus,  nec  non  supra  alte¬ 
rum  vel  utrumque  supercilium ,  saepe  ad  oculorum  orbitam 
imam,  dolor  fixus,  immanis.  In  primis  symptomatibus  talia  sese 
produnt:  summa  virium  prostratio  ac  debilitas;  anxietas,  animi 
dejectio,  tanta  ut  pessima  quaevis  ominetur  aeger:  lassitudo, 
manuum  tremor  magnus ,  cephalalgia  vehemens ,  vertigo  atque 
nausea.  Aliquando ,  praesertim  in  regionibus  sub  sole  calidiori 
jacentibus,  vomitus  biliosus,  superciliorum  dolor;  oculi  pleni, 
graves ,  colore  flavescentes  tumidi ,  saepius  inflammati ,  cer¬ 
nuntur.  Vultus  vigor  intercidit,  praeterque  solitum  lugubris  et 
quasi  inflatus  ,  insigniter  pallescit.  Temporum  arteriae ,  utplu-  * 
rimum  fortiter  pulsant,  quin  et  desit  aurium  tinnitus,  valde 
molestus.  Sitis  adhuc  nulla  vel  parca ;  ling*ua  albescens ,  hu- 
mida ;  urina  plerumque  cruda,  pallida  et  turbida.  Sanguis,  vena 
inscissa ,  crusta  coriacea  coopertus ,  sub  hoc  morbi  stadio  sae¬ 
pius  otfenditur. 

Morbo  proyrediente  symptomata  quaelibet  exacerbantur. 
Nunc  vis  nervea  magis  magisque  pessundatur ,  vires  immi¬ 
nuuntur.  Animo  prosternitur  aeger,  omnisque  salutis  futurae 
spes  abjicitur,  llaecque  simul,  nulla  evacuatione  adhuc  facta, 
cum  languore  ac  debilitate  summis  inopinato  superveniunt,  id- 
que  mirum ,  quum  interea  pulsus  aliquando  satis  fortis  esse  vi- 

(leatwr.  Respiratio,  utplurimum,  laboriosa  et  cum  singultu  pera¬ 
gitur  5  ardet,  cum  graveolentia,  spiritus.  Lingua,  quae,  ineun- 
te  febre,  prius  albescebat,  in  dies  magis  magisque  atra,  mox 
valde  arida,  rigida  et  nigra ,  —  hinc  evenit,  ut  miser  articulate 
aut  plane  loqui  nequeat  5  vox  plerisque  debilis,  submissa,  in¬ 
distincta  etFertur.  Saepissime  sub  hoc  morbi  stadio,  arteriarum 
carotidum  vibratio  fortis  accedit.  Sitis  quoque  nunc  fere  inex¬ 
plebilis  aegros  sollicitat.  Nihilo  minus  nullum  non  potus  genus, 
ut  ingratum ,  aversantur  5  omne ,  quod  bibitur ,  vel  amarorem 
sapit ,  vel  nauseam  parit.  Alias  vero,  sane  mirum,  quamvis  iis 
os  ac  lingua  tunc  maxime  sordeant  et  arescant,  de  nulla  pror¬ 
sus  siti  conqueruntur.  Hoc  pessimi  quidem  ominis  signum 
habetur  et  a  phrenitide  vel  comate  mox  excipitur.  Labia  den¬ 
tesque,  sub  morbi  decursu  praecipue,  sordibus  perquam  nigris 
ac  tenacibus  obliniuntur.  Cutis  attactu  primo  non  praeter  soli¬ 
tum  calescit ;  si  vero  eam  digito  longius  exploraveris  ,  calor 
quidam,  quasi  pungens  atque  mordax  attactione  sentitur ,  ea¬ 
dem  plerumque  arescit.  Alvus,  prout  varia  coeli  temperies  enas¬ 
citur,  modo  soluta,  modo  adstricta  deprehenditur.  Pulsuum  fre¬ 
quentia  pari  passu  cum  aegri  viribus  imminuitur,  ^ — ni  delirium 
vel  debilitas  insignis  accedant  *,  quae  si  quidem  fiunt,  tardus 
evadit.  Assiduae  urgent  vigiliae ;  nec  ullus  adest  somnus  refi¬ 
ciens.  llelirium  plerumque,  hoc  morbo  decumbentibus,  ut  in 
phreniticis,  ferocissimum  intervenit;  nonnullos  vero  stupor  qui¬ 
dam  cum  animi  perturbatione  potius  afficit.  Manuum  tremor  va¬ 
lidius  intenditur ;  idque  cum  interea  nullus  —  stricte  dictus  —  ten  - 
dinum  subsultus  intersit.  Abdomen  modo  molle,  modo  vero 
valde  durum  tensumque.  Urina,  morbo  ineunte  cruda,  pallida, 
turbida,  provectiore  rubicundior,  per  aliquot  dies  nihil  ad  vasis 
fundum  deponit,  ne  nubeculam  quidem  ostendit ;  paulatim  vero 
magis  atra  Iit  et  cerevisiam  vapidam,  male  coloratam  refert, 
graveoletque ;  interdum  prope  nigra,  colore  et  odore  gravissi¬ 
mis.  Alvi  faeces  etiam  odorem  intolerabilem  plerumque  sper¬ 
gunt,  virescunt  vel  nigrescunt  et  saepe  cum  gravibus  ventris 
torminibus  sine  levamine  abeunt.  Iisdem  aliquando  nausea  vo¬ 
mitusque  cum  ardore  circa  stomachi  ventriculum,  pondere,  do¬ 
lore,  ac  singultu  molestissimo  comitantibus,  incidit ;  quod  autem 
ejicitur,  nigri,  porracei  coloris,  ut  plurimum,  odorem  foetidis¬ 
simum  spirat.  Sanguis  vero  nunc  missus,  ^nulla  crusta  coriacea 
coopertus,  ast  prorsus  dissolutus,  imo  aliquando  nigrescens  cum 
sedimento  fuliginem  referente,  conspicitur. 

Gradu  tertio  ,  ultimo  nunc  ingruente,  omnia  in  deteriora 
ruunt;  praesertim  vero  Ivaria  summae  et  universae  putredinis  in¬ 
dicia  celeriter  ingravescunt.  Spiritus,  supra  quod  credibile  aut 

tolerabile,  g^raveolescit.  Sudor  etiam,  urina  alvique  evacuatio¬ 
nes,  vehementer  foetent.  Sanguis  e  naso  gingivisque  subinde 
guttatim  stillat  5  idemque,  venesectione  jam  facta,  crusta  coria¬ 
cea  prorsus  vacat  —  imo,  si  donec  defervescat,  in  vas  sepona¬ 
tur,  brevi  tempore  putridus  omnino  deveniet;  aliquando  etiam 
e  vena  adhuc  fluens,  foedum  odorem  spargit.  Nunc  quoque 
y^petechiae^^  seu  maculae  nigrae,  lividae,  fuscae  vel  virides, 
interdum  eruptiones  longe  pejoris  ominis,  magnae,  lividae  vel 
coloris  atro-virentis,  vibices  nuncupatae,  in  conspectum  prode¬ 
unt.  Hae  vero  per  raro,  nisi  morte  imminente,  cernuntur.  Pete- 
chiarum  eruptionem  intra  nullum  certum  tempus  definire  pos¬ 
sumus  :  interdum  circa  quartum  vel  quintum  diem  sese  pro  - 
ferunt:  aliquando  vero  nonnisi  ad  undecimum  vel  quidem  se¬ 
rius,  circiter  decimum  quartum  diem,  sudoribus  largis  obortis, 
eas  evanescentes  excipiunt  pustulae  albescentes  dic¬ 

tae,  magna  copia  erumpentes.  (Ast  non  perpetuo  sese  prout 
comites  huic  morbo  praebent  petechiae,  quippe  quae  originem 
suam  a  causis  tum  a  se  invicem ,  uti  etiam  ab  ipso  morbo 
alienis  saepe  saepius  ducunt.  Facilius  a  ceteris  omnibus  macu¬ 
lis,  qua  aliis  in  morbis  se  conspectui  praebent,  discernantur, 
ex  eo,  quod,  uti  notat  Pringle,  haud  unquam  extra  cutis  su¬ 
perficiem  eminent.  Jamque,  natura  deficiente  et  aegri  viribus 
hoc  morbo  funestissimo  infractis,  in  praecipiti  stat  vita.  Nec  per 
minimum  temporis  intervallum  a  summo  cruciatu  miser  expers 
habetur.  Mente  plane  delirat;  excrementa  eo  inscio  involunta¬ 
rie  delabuntur;  auxilium  omne  adstantium  recusat  et  secum  in¬ 
desinenter  mussitat.  Arteriarum  ictus  adeo  citi,  parvi  ac  irre¬ 
gulares  evadunt,  ut  numerari,  nedum  distingui,  imo  vix  per¬ 
cipi  possint ;  semper ,  in  tergum  decumbens,  sensim  ad  imum 
lecti  elapsus  subsidet  et  floccos  carpit.  Convulsiones ,  prae¬ 
sertim  faciei,  cum  sudore  frigido,  superveniunt ;  oculi  obscu¬ 
rantur  et  pectus,  quasi  nimia  plenitudine  distentum ,  extrorsum 
prominet ;  summo  cum  molimine  jam  respirat.  Supra  quod  haud 
credibile,  aut  vix  ullis  verbis  enarrabile,  discruciatur;  donec 
natura  deficiens,  una  cum  spiritu,  miserum,  superis  jam  gravem, 
plane  destituit  et  morti,  priori  miserarum  ac  aerumnarum  re¬ 
quieti,  conclamatum  tradit. 

Harum  febrium  duratio  varia  prorsus  atque  incerta.  Modo 
intra  diem  septimum  et  decimum  quartum  ab  insultu,  aliquan¬ 
do  non  ante  vicesimum  primum  judicantur.  Alias  vero  in  com¬ 
plures  septimanas  protrahuntur.  Hoc  equidem  ex  aegri  habitu 
aut  idiosyncrasia  vel  contagionis  indole  plus  minus  virulenta, 
aerisve  circumambientis  'malignitate  vel  benignitate,  ceu  demum 
methodo  curatoria  magnopere  pendebit.  Hac  febres  diu  excuiv 

rentcs,  hecticae,  remittentis  vel  etiam  intermittentis  typum  in¬ 
duere  aliquando  solent,  saepiusque  suppuratione  glandularum 
parotidum,  axillarum  vel  inguinalium  judicatae  discedunt.  Con¬ 
valescentium  plurimi  de  artuum  dolore  et  somni  fuga  conque¬ 
runtur  :  omnes  fere  debilitatem  maximam  et  capitis  quasi  pertur¬ 
bationem  quamdam  una  cum  vertigine  auriumque  tinnitu  lon¬ 
gum  experiuntur. 

Dissectiones*  Ex  cadaverum  hoc  morbo  defunctorum  in¬ 
spectione,  non  tam  morbi  causd,  quam  etFectus  innotescunt.  Ca¬ 
pite  referato  permultis  in  cerebro  et  cerebello  abscessus  in  con¬ 
spectum  prodidere ;  eadem  etiam  interdum  gangraena  vitiata 
deprehensa;  hocque  in  nonnullis  contingit,  quibus,  per  morbi 
decursum,  imo  sub  mortem,  delirium  perexiguum  adfuit.  Contra 
vero  in  aliis ,  qui  delirio,  etiam  feroci,  moribundi  laboravere, 
cerebrum  ne  minime  adfectum  reperiebatur.  Contingit  etiam 
Pringlio,  vidisse  cerebri  ventriculos  hominis  cujusdam,  hac 
febre  defuncti,  materia  purulenta  refertos;  cum  idem,  adhuc 
vivus,  illo  referente,  nullam  amentiam  notabilem  subiit,  nisi 
ejusque  noctem,  cui  dies  illusit,  in  quo  mortem  obiit.  Abdomi¬ 
ne  reserato  integumentisque  deductis,  viscera,  praecipue  ven¬ 
triculus  et  intestina  in  universum,  inflammata  atque  saepe 
sphacelata,  reperta  fuere.  Idque  praesertim  iis  incidit,  qui  sub 
mortis  articulo  diarrhoeam  perpessi  fuere. 

Diagnosis. 

Ad  diagnosim  rite  statuendam  satis  esse  ducemus,  si  dis¬ 
crimina  primaria,  febrim  inter  putridam  simplicem  et  inflamma¬ 
toriam  atque  nervosam,  quibuscum  a  prima  origine  facile  con¬ 
funditur,  singillatim  exposuisse  valeamus. 

a.  Febris  inflammatoria. 

Haud  multis  verbis  opus  erit  enarrare,  quibusnani  tandem 
a  sese  discrepent  feb.  inflammatoria  atque  putrida.  Earum  ve¬ 
ro  discrimina  satis  lucide,  quae  sequuntur,  rite  perpendenti, 
patebunt. 

I.  Pulsuum  ratio  in  utraque.  Ictus  arteriarum  vero,  in  feb. 
inflammatoria  fortes,  duri  validique ;  cum  in  putrida  parvi,  mol¬ 
les  et  debiles  esse  notantur. 

II.  Venaesectionis  effectus  diversus  in  singulis.  Si  venae- 
sectio  in  feb.  putrida  instituatur,  percussus  arteriarum,  ut  plu¬ 
rimum,  inde  mirifice  debilitantur  et  retardantur ;  eandem  vero 
iterum  celebratam  sequitur  summa  et  subita  virium  prostatio 

ac  saepissime  mala,  nullo  modo  postea  reparabilia ,  ex  ea  nas¬ 
cuntur*,  quibus  omnia  contraria  in  febr.  inflammatoria  repe- 
riuntur. 

III.  Sam/uhm  ipsius,  venaesectione  in  utrisque  educti, 
facies  et  qualitas  valde  diversa.  Namque  sang^uis  hominis  in 
feb.  inflammatoria  decumbentis,  elicitus,  fortiter  concrescens  et 
crusta  tenaci,  glutinosa,  coopertus  numquam  non  fere  offendi¬ 
tur  ;  cum  idem,  in  putrida,  parum  aut  leviter  cohaerens,  saepe  pror¬ 
sus  dissolutus  ac  foedius  olens,  ut  plurimum,  observatur. 

IV.  Petechiae,  vibices  et  alia  summae  putredinis  indicia, 
cum  ceteris,  quae  febrim  putridam  vulgo  comitantur.  Qualia, 
nempe:  spiritus  graveolentia,  oris  foetor,  sudores  foedius 
olentes  sicuti  et  alvi  dejectiones  putridae,  copiosae,  involunta¬ 
rie  dilabentes;  quibus  nequidquam  consimile  in  feb.  inflammato¬ 
ria  deprehenditur. 

V.  Color  in  utroque  febre  connatus.  Ab  hoc  vero,  respec¬ 
tu  ad  ejus  qualitatem  habito,  maximum  inter  feb.  putridam  ac 
inflammatoriam  discrimen  arcessimus.  Nam  in  hac,  licet  statim, 
primo  attactu,  prout  videretur  magnus  satis  calor  percipiatur  5 
idem  tamen  a  tangentis  digiti  calore  vincitur  et  paulo  post  mi¬ 
nus  offenditur :  in  illa  vero,  quamvis  primo  cutis  non  praeter 
solitum,  tangenti  digito  calescere  videatur ,  eam  tamen  attactu 
diutius  exploranti,  quasi  omni  temporis  momento  calor  suc¬ 
crescit  5  ejusqiie  digitum  pungit  mordetque,  ac  si  de  profundo 
corporis  calor  emerserit.  Hocque  maximum  febrium  putridarum 
indicium  Galenus  jam  posuit  fDe  feb.  di/fer.  Lib.  I  Cap.  9J. 

VI.  Denique,  non  leve  discrimen ,  fehrem  inter  quam  trac¬ 
tamus  et  inflammatoriam,  petitur  ex  causis  in  utroque  praedis- 
ponentibus  ac  remotis,  nec  non  hominibus  unicuique  oportunis, 
studiose  perpensis ,  sicuti  prima  utriusque  invasione  illa  labo¬ 
rantes,  multo  magis,  quam  hoc,  animis  dijiciuntur  viribusque 
prosternuntur. 

(3.  Febris  nervosa  sive  typhus. 

Aliquanto  difficiliora,  sed  non  —  uti  speramus — insuperabilia 
prorsus,  aggredimur.  Hoc  ex  eo  ita  provenit,  quod,  in  perplu- 
rimis  sub  initium  praesertim,  sese  mutuo  referre  videantur 
'  febr.  putrida  et  nervosa,  adeo,  uti  quis  fere  dicat,  illis  esse 
symptomata  permulta  communia.  At  si  nobiscum  lector  bene¬ 
volus  animum  ad  sequentia  sedulo  adverterit,  eas  alteram  ab 
altera  nec  minus  in  hisce  singulis,  longe  discrepare  haud  se¬ 
cus  ac  nos  clare  videbit.  Stricfim  vero  quaeque  j)ercurremus. 
Sed  primo ,  typus  invadit  haud  aliter  atque  feb.  putrida,  plus 

minus  cum  horrore,  calore,  lassitudine,  animi  dejectione,  ce¬ 
phalalgia,  vomitu,  nausea,  vertigine,  turbato  pulsuum  ordi¬ 
ne  ,  spiritu  difficili ;  vultu  squalido  et  quasi  lugubri,  urina  lim¬ 
pida  ,  linguae  albedine  etc. 

Haec  sunt,  in  quibus  sub  initio  praecipue  convenire  vi¬ 
dentur.  Unumquodque  vero ,  seorsum  intuenti ,  prout  in  utra¬ 
que  febre  occurrit ,  ea  omnia  plane  et  singulatim  differre,  pro¬ 
tinus  in  manifesto  patebit. 

I.  Plus  minus  cum  horrore.  Horrores  vero^  prout  antea 
morbi  historiam  ineuntes,  adnotavimus,  in  febris  putrida,  quam 
in  typho  ,  vehementiores  ,  sicut  et  rigores  ,  invalescunt. 

II.  Calore.  Idem  quoque  de  calore  dici  potest ;  quippe 
qui  in  illa_,  multo  magis,  quam  in  hac,  acutus  seu  quasi  mor¬ 
dax  ,  etiamque  diutius  permanens  inhaerescit. 

III.  Lassitudine.  Lassitudo  quidem  in  utraque  febre  occur¬ 
rit.  Magnum  vero  interest  inter  eam,  quae  in  putrida  atque  ner¬ 
vosa  subvenit.  In  hac  vix  ullus  artuum  dolor ;  nulla  vero ,  ut- 
plurimum ,  lumbago.  Contra ,  in  illa ,  utraque  saevissima  sem- 
per,  plus  minus,  aegrum  divexant. 

IV.  Animi  dejectione.  In  typho^  animi  aliquantum  gravati, 
tantum  dejiciuntur,  et  ea  decumbentes,  per  sex  vel  septem  dies, 
ita  adfecti,  neque  multum  quasi  aegrotant,  neque  tamen  inte- 

ga  valetudine  gaudent.  Contra ,  in  febri  putrida  —  quamvis 
evacuatio  nulla  —  nulla  etiam  humorum  prius  jactura  fuerit  ac 
pulsus  satis  validi  videantur  „ animi  dejectio"  tamen  subita  at¬ 
que  magna  supervenit. 

V.  Cephalalyia.  Haec  quoque  ab  ipsa  morbi  accessione , 
in  illa,  quam  in  hac  longe  gravior  et  vehementior  incessit.  Adde 
etiam ,  quod  in  tempore  altero ,  vel  utroque ,  aut  interdum  su¬ 
per  alterum  vel  utrumque  supercilium ,  saepe  vero  in  infima 
oculorum  orbita ,  dolor  maximus  incedit ;  cum  in  typho  nonnisi 
dolor  quidam  obtusus ,  a  torpore ,  qui  a  frigore  provenire  solet, 
parum  abludens*  qui  etiam  in  occipite  sedem  habere  consuevit. 

VI.  Nausea  vomituque.  Vomitus  etiam  in  typho;  sed  ne¬ 
que  adeo  vehemens,  neque  frequens  ac  in  febre  putrida  occur¬ 
rit.  Nam  in  hac  cum  dolore,  ardore  et  quasi  quodam  ponderis 
.sensu,  ad  stomachi  ventriculum,  una  cum  singultu  molestissi¬ 
mo  ,  eodemque  propemddum  assiduo  superingruit ;  quod  vero 
rejicitur,  coloris  nigri  et  poracei,  foedum  odorem  spirat.  Con¬ 
tra  in  typho,  quamvis,  utplurimum  ,  aegrotantes  nauseant,  ni¬ 
hil  tamen,  nisi  pituitam  insipidam,  eamque  parva  tantum  co¬ 
pia,  ore  ejectant. 

VII.  Turbato  pulsuum  ordine.  Qiiod  ad  pulsuum  ordinem^ 
ii  vero  in  febris  putrida  nia^is  tensi  et  duri,  atque  sic  deinceps 
in  ceteris,  prout  antea  commemoravimus,  obveniunt. 

VIII.  Spiritu  difficili.  Typho  decumbentes  spiritus  mole¬ 
stus  premit ;  idem  vero  non  assiduus  ;  utpote  qui  subinde  re¬ 
vertitur,  ut  in  singultu  quodam,  vel  suspirio,  ma^is  consiste¬ 
re  videatur.  Nullus  tamen  aut  spiritus  ardor,  aut  gTaveolentia 
iis  adest.  Contra  in  putrida —  ut  plurimum  —  laboriose  et  cum 
singultu  frequenti,  respiratur.  Spiritus  item  ardet,  atque  ob  odo¬ 
rem  foedissimum ,  adstantibiis  valde  molestus  otfenditur. 

IX.  Vultu  squalido  et  quasi  inanimi.  In  febribus  nervo¬ 
sis  ,  vultus  potius  maestus  et  lugubri  consimilis  :  cum  in  putri¬ 
dis,  magis  solito  decolor  et  maculis  quodammodo  interstinctus, 

X.  Urina  limpida.  Neque  leve  discrimen ,  ex  urina  sola 
perspecta  et  ex])]orata ,  febrem  inter  i)utridam  et  typhum ,  esse 
patebit.  Nam  in  hac  urina ,  quamvis  saepissime  pallens  atque 
limpida;  non  raro  tamen  etiam  colore  talis  evadit,  qualis  se¬ 
rum  lactis  et  aliquando  cerevisiam  tenuem  vapidamque  simi¬ 
lat.  Idem  fere  nihil  ad  imum  vasis  fundum  dimittit,  aut  tantum¬ 
modo  quaedam,  purum  cohaerentia,  per  eam  dispersa  innatant. 
Ecce  vero  in  illa  urina ,  quae  in  initio  limpida ,  cruda ,  palli¬ 
da  et  turbida  fuerat,  morbo  jam  provectiore,  mutatur  et  tandem 
lixivium  merum  vel  urinam  citrinam,  sanguinis  striis  interstin¬ 
ctam  ,  repraesentat.  Eadem  vero ,  per  aliquot  dies,  nihil  ad  va¬ 
sis  imum  devehit :  ne  quidem  in  sese  nubeculam  suspensam 
ostentat.  Paulatim  vero  magis  atra,  cerevisiam  vapidam,  male 
coloratam ,  refert ,  graveolet  ac  interdum  prope  nigra ,  colore 
ex  odore  gravissimis  intercedit ;  huic  vero  nihil  in  typho  con¬ 
simile  prorsus  intervenit. 

XI.  Linguae  albedine.  Neque  linguae  conditio  nobis  inter 
typhi,  febrisque  putridae  discrimina,  silentio  praetereunda: 
utpote  quae  in  febre  utraque  valde  diversa  est.  In  hoc  enim , 
morbo  ineunte.,  albescens  et  satis  humida  fuit :  eodem  proce¬ 
dente,  quotidie  magis  magisque  atra  redditur,  et  modo  quasi 
lucide  livescit,  atra  quasi  bulla  summam  ejus  occupante;  modo 
nigerrima  per  multos  dies  continuos  permanet.  Sub  morbi  acme 
vero,  in  universum,  valde  arescit,  rigescit  et  nigrescit,  seu 
colore  quodam  malum  punicum  refert.  Contra,  in  illa,  perraro 
sub  initio  sicca  aut  decolor,  aliquando  muco  tenui,  albescente 
oblinitur.  Eadem  vero ,  febre  evectiore ,  ruberrima  patescit , 
ejusque  ardorem  conqueritur  aegrotans.  Denique  vero,  ex  ore 
ejus  exserta  magnopere  tumescit. 

XII.  Siti  parra  vel  nulla.  Sitim  nullam  aut  saltem  levius- 
culam ,  in  febre  putrida  —  morbo  ineunte  —  conqueruntur  ho- 

mines.  Idem  quoque  non  aliter  typho  jam  correptis  evenit :  sed, 
illo  provecto ,  sitis  maxima ,  imo  fere  inexplebilis ,  urget :  cum, 
ex  adverso ,  in  hoc ,  ad  nullum  fere  morbi  gradum,  ne  quidem 
eo  vigente  ,  sitis  inexpleta  sollicitat. 

XIII.  Delirio.  Febre  putrida  laborantes  —  utplurimum  fe¬ 
rociter  ,  perinde  ac  si  phrenitici ,  delirant.  Delirium  vero  insta¬ 
re,  vibratio  carotidum  vehemens  et  oculorum  rubor  suffusus, 
indicat :  contra  typho  decumbentibus ,  mentis  confusio  seu  per¬ 
turbatio,  potius  quam  delirium  intervenit ;  adeo  uti  secum  con¬ 
tinuo  mussitare  semper  auscultantibus  exaudiantur:  eandemque 
nec  oculorum  inflammatio,  neque  carotidum  pulsatio,  praecedunt. 

XIV.  Postremo ,  quod  eruptiones ,  quae  in  utraque 
febre  discernuntur,  attinet:  in  typho  die  fere  septimo  vel 
nono  circiter,  aut  undecimo,  pustulae  in  cutim  sese  prorum¬ 
pentes  ostentant,  respirandi,  quae  simul  incidit,  angustiam 
subsequutae,  quae  judicatoriae  — nisi  largiores,  esse  censen¬ 
tur:  in  febribus  vero  putridis  —  ut  plurimum  —  petechiae  pri¬ 
mo  sese  patefaciunt ;  quibus  evanescentibus ,  circa  diem  unde¬ 
cimum  aut  decimumquartum,  ex  sudoribus  largiusculis  obortis, 
pustulae  miliares ,  albescentes ,  symptomaticae  vulgo  dijudica¬ 
tae,  deinceps  efflorescunt. 

Haec  sunt  tandem ,  quae  nobis  ad  dijudicandas  febres  pu¬ 
tridas  atque  nervosas,  praecipue  necessaria  et  notatu  dignis¬ 
sima  patescunt. 

Aetiologia. 

I.  Causae  antecedentes*  Praedispositionem  ad  hunc  mor¬ 
bum  conciliant  evacuationes  fere  omnes ,  quae  supra  quod 
conveniat ,  accedunt  5  salivatio  vero  imprimis ,  ebrietas  ,  venus 
immodica,  fames,  labor,  vigiliae  nimis  protractae  5  alimentorum 
pravo  succo  pollentium  ingluvies,  vita  nimis  otiose  et  sedentarie 
peracta*,  affectiones  animi  quae  reprimunt:  timor,  anxietas, 
moestitia  et  hisce  consimiles;  denique,  qui  habitu  laxo  atque 
temperamento  vel  melancholico,  vel  phlegmatico  constant,  huic 
febri  maxime  obnoxii  flunt ,  sicque  ex  ea  difficilius  emergunt. 

II.  Causae  occasionales.  Ex  hisce,  quae  jam  sequuntur, 
maxime  eminent  ac  saepissime  huic  morbo  occasionem  praebent : 

1.  Miasmata  seu  aeris  inquinamenta ,  vegetabilibus  et 
animalibus  putrefactis  exorta.  3.  Exhalationes,  quae  ab  aquis 
post  inundationes  stagnantibus  et  putrescentibus ,  vel  a  paludi¬ 
bus  prope  modum  exsiccatis  exoriuntur.  3.  Aer  stagnans  ac 
multorum  respiratione  inquinatus ;  qualis  scilicet  in  nosoco¬ 
miis,  navibus,  ergastulis  et  carceribus,  ubi  complures  homines 

angustius  coarctantur,  ideoque  sordibus  multifariis  adimplentur, 
offenditur.  4.  Diaeta  ex  carne  animali  sola  absque  vegetabi¬ 
lium  idonea  quantitate  insumendorum  usu;  vel  ex  carnibus 
aut  piscibus  nimis  salitis  et  semi-putrescentibus :  unde  fit,  ut 
qui  rem  nauticam  exercent,  porro  qui  per  longum  tempus  ob¬ 
sidione  conclusi  circumcinguntur,  huic  febri  maxime  opor- 
tuni  deveniunt.  5.  Cessatio  ab  exercitiis  integra  atque  subita¬ 
nea  y  praesertim  in  illis  qui  sese  exercitare  consueverunt ,  ei¬ 
dem  nec  minus  ansam  praebere  solet.  6.  Tempestates  humidaey 
Austriae ,  calore  magno  comitante,  vel  potius  antecedente,  pa¬ 
rum  salubres.  Tales  enim  ad  perspirationem  imminuendam  atque 
adeo  systema  nervosum,  imo  organismum  universum  languore 
quodam  afficiendum  et  laxandum,  efficacissime  operantur.  Ideo¬ 
que,  nil  mirum,  cur  homines  —  si  modo  antea  praedisponan- 
tur  —  iis  incidentibus,  hoc  morbo  facilius  arripiantur.  7.  Deni¬ 
que  miasmata  humana  et  contagium. 

Haec  utraque  pro  certissimis  ac  frequentissimis  hujus  fe¬ 
bris  causis  remotis  vulgatius  habita.  Quod  contagium  attinet, 
quin  eas  concitare  certo  certius  possit  non  omnino  recusan¬ 
dum.  A  nonnullis  etiam  incusari  solent  miasmata  humana,  ta¬ 
lia  scilicet,  quae  ex  corpore  sano  proveniunt,  quasi  quae  sae¬ 
pe  saepius  easdem  accedendi  vi  maxima  polleant ;  scimus  nem¬ 
pe  ex  numerosissimis  exemplis,  febres  putridas,  quibus  in  locis 
homines  confertissimi  aggregati  fuere ,  maxime  omnium  pullu¬ 
lasse;  sicque  e  multis  experimentis  dilucide  constat,  aerem 
cujusvis  loci  arctius  undequaque  conclusio,  ex  plurimorum  re¬ 
spiratione  continuata  demum  inquinatum  adeo  reddi ,  ut  omnes 
aeris  sani  dotes  in  totum  exuerentur  et  hic  non  amplius  respi¬ 
rationi  inserviat. 

At  hic  fortasse  quidam  sperarent,  nos  pauea  de  contagii 
natura ,  ejusque  in  corpus  humanum  operandi  ratione ,  unde 
febres ,  in  illo  putridae  gignantur ,  in  medium  prolaturos.  Sed 
quoniam  etiam  apud  illos  qui  in  hisce  rebus  maxime  labora¬ 
runt  ,  de  alterutris  parum  certi  constat  et  nos  fictas  ludentis  in¬ 
genii  fabulas  hypotheticas  aufugire  concupiscimus ,  de  hisce 
prorsus  sileamus. 

III.  Causa  proxima.  Quod  vero  morbi,  de  quo  disse¬ 
rimus,  causam  proximam  attinet;  de  hac  haud  secius  ac  de 
febrium  in  genere  causa  proxima ,  plane  confiteamur  oportet , 
eam  quoque  nos  prorsus  latere;  saltem  vero  ^  nos  de  ea  nihil 
certi  constituere  posse ;  cum  maxima  autem  verisimilitudine  sta¬ 
tuimus,  esse  quoddam  putridum  in  sanguinem,  aut  systema  ir¬ 
ritabile  ingestum  ,  ibique  quasi  in  fermentum  agens  et  quod  de¬ 
nique  facit,  ut  ejus  naturae  massa  sanguinis  totius  assimiletur. 

Operandi  modum ^  vel  effectus  in  sanguinem  exponere,  quippe 
qui  dubiis  undique  premuntur,  nos  penes  non  esse  plane  con¬ 
fiteamur  liceat.  Nos,  de  iis,  hoc  tantum  pro  certo  fere,  sal¬ 
tem  perexiguam  erroris  notabilis  aleam  subeuntes ,  instituere 
possumus*,  id,  scilicet,  cujusnam  demum  indolis  sit,  ut  ex  tre¬ 
moribus,  rigoribus,  virium  prostratione  magna  et  interdum  valde 
subitanea,  debilitate,  pulsu  debili,  parvo,  ceterisque  satis  in 
manifesto  constare  videretur,  in  systema  nervosum  primarie 
vires  suas  exercere.  Ast  lector  benevole  !  nobis  animo  haesi¬ 
tantibus  > —  ut  succuras  • —  enixe  rogamus ,  —  atque  si  quid 
istis  rectius  noveris,  candidus  impertiaris  5  si  non,  hisce  nobis- 
cum  utaris. 

Prognosis. 

In  prognosi  tradenda ,  primo  quae  boni,  deinde  quae  mali 
ominis  existimantur,  signa  certissima  proponere  conabimur. 

I.  Boni  ominis  signa.  Si  diarrhoea  levis ,  simul  cum  su¬ 
dore  blandiusculo ,  cum  nullus  interea,  supra  quod  par  est, 
corporis  adsit  calor,  post  diem  septimum  oboriatur,  eadem  sa¬ 
lubre  et  vulgo  judicatorium  perhibebitur.  Hujusmodi  quoque 
sunt:  ptyalismus  levis,  bubones  in  inguinibus  aut  axillis  suc¬ 
crescentes,  praecipue  vero  tumor  et  suppuratio  glandularum  pa¬ 
rotidum.  In  signis  ominis  boni  merito  habentur  eruptiones 
istae,  quae  labia  naresque  circumnascuntur ;  eaedem  vero,  quo 
magis  rutilantes  et  inflammatae  conspiciuntur,  eo  salubriores 
(Gregorius  praei.).  Itemque  si  adest  aegro  delirium  leve 
tantum,  si  vires  non  multum  imminuuntur  :  porro  si  vino  hausto 
et  aliis  cardiacis  ingestis ,  pulsus  excitatur  augeturque  et  animi 
alacriores  exinde  exhilarari  videntur,  simulque  stupor,  tre¬ 
mor  ceteraque  nervosa  symptomata  diminuuntur,  ex  hisce 
spes  laeta  effulget,  morbi  eventum  felicissimum  esse  futurum 
(Prin  g  1  e  Observ.)  Morbo  declinante  prognosim  faustissimam 
praebent :  urina  turbida  simulque  sudor  madorve  quidam  blan¬ 
dus,  per  totum  corpus  aequabiliter  diffusus,  vel  etiam  cutis 
quasi  tactui  mollis  et  lingua  humescens ;  vel  denique  ejectiones 
biliosae,  quas  diaphoresis  mox  excipit,  nec  non  audiendi  gra¬ 
vedo.  Eamdemque  jam  quoque  praebet  et  morbi  exitum  auspi¬ 
catum  sperare  facit,  color  petechiarum  nigrescens  aut  viola¬ 
ceum,  in  lucidiorem  conversus. 

II.  Mali  ominis  signa.  Surditas  nec  non  diarrhoea  initio 
morbi  ingruentes  inter  haec  non  immerito  recensentur  :  ut  etiam 
delirium  ferox ,  vigiliae  assiduae  5  eruptiones  in  thorace  efflo¬ 
rescentes,  iis  quae  in  rubeola  sese  produnt,  haud  absimiles  j 
petechiae  nigrescentes  5  apthae  atri  coloris  ut  et,  quae  albe- 

scentcs  Jardi  instar  apparent;  quibus  mox  superveniunt  respiratio 
et  deglutitio  difficilis,  dolore  faucium  ac  oesophagi'  cum  sin¬ 
gultu  assiduo  concomitantibus;  (Hoffmann  de  febr.  pete- 
chial.  Tom.  II.  p.  85.)  ejectiones  nigrae,  saniosae,  sanguine 
tinctae,  gravissime  foetentes  et  valde  contagiosae  (absque  ta¬ 
men  ulla  abdominis  detumescentia  vel  ejusdem  duritiei  ac  ten¬ 
sionis  imminutione  ])rovenientes)  ;  tales  enim,  intestina  sphacelo 
correpta  fuisse,  demonstrant.  Cum  vero  vibices  seu  maculae 
latae,  lividescentes ,  quales  ex  sugillatione  provenire  solent, 
morbo  ad  exitum  maturante,  patescunt,  simulqiie  cum  iis  inti¬ 
marum  corporis  partium  livor  et  frigiditas  incresci/nt;  haec  om¬ 
nia,  mortem  jam  in  limite  adesse,  pro  certo  denunciant.  Neque 
minus  certe  fere  funestum  eventum  indicant:  sitis  nulla  vel 
prorsus  inexplebilis;  lingua  arida,  discissa,  nigricans;  vel  su¬ 
dore  et  alvi  lluxu  cessante,  delirium  cum  aliis  pathematibus  in¬ 
gravescens;  urina  neque  turbida,  neque  sedimentum  deponens. 
Si  os  et  lingua  valde  siccescunt  ac  squalore  multo  obsidentur 
CHux  hamo  referente  ,  hoc  ubique  periculosum  et  comam  sive 
phrenitidem  instare  vaticinatur.  Si  denique  aegri  vires  omnino 
deficiunt,  neque  vino,  neque  ceteris  cardiacis  quibuslibet  in¬ 
gestis  resuscitari  possunt ;  si  oculi  ob fuscantur  et  aeger  ex 
ore  linguam  exserere  nequit ;  si  deglutiendi  facultas  magis  ma¬ 
gisque  augetur;  si  nonnisi  in  tergo  decumbere  valet  et  genua 
quasi  convolvit  floccosque  carpit ;  si  partes  vesicatae  saniem  foe¬ 
tidem  effundunt  ac  sudores  cadavera  olent,  noc  non  urina  et 
excrementa  involuntarie  eo  inscio  defluunt,  una  cum  convulsio¬ 
nibus;  haec  pessimi  ominis  habentur,  mortisque  certi  praecur¬ 
sores.  Nam  naturam  jam  corruere  ejusque  vires  a  morbo  fune¬ 
sto  praegresso  prorsus  devictas  esse,  demonstralit.  Haec  vero, 
cum  ita  sese  habent,  ad  medicinam  frustra  confugiendum  erit, 
de  aegro  enim  jamjam  conclamatum. 

Antequam  vero  ipsius  morbi  medelam  acceleramus,  pau¬ 
cas  nonnisi  cautelas  ad  praecavendam  illius  accessionem  pro¬ 
ferre  liceat. 

p  r  0  p  h  y  1  a  X  i  s. 

Ad  hunc  morbum  ])raccavenduni  maxime  conferrunt :  aer 
refrigeratorius  et  salubris,  mundities,  exercitatio  lenior,  diaeta 
generosa  cum  usu  vini  rubri ,  ad  hilaritatem  conciliandam  tan¬ 
tum  epoti,  quotidiano  :  omnibus  interea  animi  affectionibus  re¬ 
primentibus,  ut  et  fatigatione  ac  venere  immodica,  ceterisque 
similibus,  prout  pestiferis,  enixe  devitatis. 

Medicum,  ut  et  omnes  aegrotis  invigilantes,  ob  effluvia 
immunda  atque  contagiosa ,  linteum  aceto  vel  succo  citrino 

madidum,  in  manilsus  semper  tenere  et  frequenter  ad  nares  suas 
admovere ,  praestaret.  Medico  quoque  sedulo  cavendum ,  ne 
jejunans  aegrum  invisat ,  aut  in  eodem  cum  illo  lecto  propius 
assidere  audeat;  porro,  vestes  suas  mutare,  manusque  lavare, 
priusquam  ceteros  suae  curae  commissos  adire  properaret,  ne 
labem  temerarius,  vestibus  arreptam, 'secum  foras  exportaret, 
norbumque  contactu  communicaret,  si  qua  fieri  potuit,  oin- 
lino  deceret.  ^ 

T  .h  e  r  a  p  i  a. 

* 

Ex  hujus  morbi  natura  et  symptomatibus,  quibus  stipatur 
truculentis,  quantum  in  nobis,  pro  rei  subjectae  difficultate, 
)ccasione  viribusque  nostris  saltem  fuit,  luculenter  jam  perpen¬ 
sis  atque  expositis;  deinceps  uti  morbum  quam  felicissime  pro- 
Bligemus,  aegrumque  sanitati  pristinae  quam  citissime  restitua¬ 
mus  ,  indicatio  duplex  sedulo  observanda  venit :  ^ 

I.  Actionem  systematis  sanguiferi  nimis  adauctam  sedare 
tjUC  compescere.^^ 

A.  Sanguinis  missione. 

a.  Generali. 

b.  Topica. 

B.  Emeticis  mitioribus ;  uti :  ' 

a.  Radix  ipecacuanhae. 

b.  Tart.  lix.  stib. 

c.  Viola  odorata. 

d.  Oxymel.  scillitic. 

e.  Infus.  flor,  chamomillae. 

f.  —  cardui  benedicti. 

C.  Laxantibus  lenioribus ,  huc : 

a. .  Sal.  medii. 

b.  Cremor  tartari. 

c.  Radix  rhei. 

d.  Clysmata  blandiuscula. 

D.  Diaphoreticis  et  antispasmodicis ,  cujusmodi : 

a.  Camphora. 

h.  Haustus  salini. 

c.  Moschus. 

d.  Serum  lactis  acetosum  seu  vinosum. 

e.  Potiones  diluentes,  acidulae,  teporatae. 


f.  Fotus  tepidi. 

g.  Pediluvium. 

.  - 

h.  Semicupium. 

E.  Regimine  antiphlogistico. 

.  s  * 

II.  Viribus  septicis  omnibus  viis  obviam  ire  ac  inte7'dicere , ' 
,,simul(/ne  decumbentis  roburi  studiose  consulere.‘‘ 

A.  Causarum  putrefactionis  remotarum  omnium  et  sin^fu- 
larium  evitatione  religiosa,  pariterque  ceterorum ,  quae  hanc  ^ 
intendere  queant. 

II.  Humores  putridos  e  corpore  foras  eliminando. 

a.  Supra  dictis  B.  C.  D,  indic.  I. 

C.  Virtute  antiseptica  et  cardiaca  pollentibus :  qualia 

a.  Sui)ra  enumerata  B.  a.  C.  d.  1).  b.  d.  e.  ejusdem. 

b.  Acida  mineralia ,  cujusmodi;  ,  ' 

a.  Elix,  vitriol.  Mynsichtii.  ' 

p.  Spir.  vitriol.  dulcis, 
y.  Spirit.  nitri  dulcis,  et  recentiori  tempore 
Kali  muriaticum  oxygenatum. 

c.  Acida  vegetabilia;  hucce  pertinent: 

ct.  Fructus  horraei  recentes,  nostrates,  quales :  poma, 
pyra,  pruna,  fraga,  ribesia  etc.  etiamque 

p.  Fructus  ejusdem  generis  alienig’eni ;  quales:  ci¬ 
trus,  aurantia,  cum  tamarindis  ac  similibus. 

d.  Alumen. 

e.  Cibus  vegetabilis,  acescens. 

f.  Potulenta  gelida. 

-  c 

g.  Aer  frigidiusculus. 

.  h.  Cortex  peruvianus. 
i.  Vinum,  quale: 

a.  Bu dense.  '  ;  ... 

p.  Burdigalense  generosum, 
y.  Lusitanicum  rubrum. 

Rhenanum. 

k.  Confectio  cardiaca. 

l.  Opium.  ' 

l).  Vi  stimulatrici  et  cardiaca  praeditis,  sicuti : 

a.  Alcali  volatile. 

b.  8er[)entaria  virginiaiia. 

c.  Valeriana  syl vestris. 

d.  Arnica. 

e.  Contrayerva.  ' 

f.  Vesicatoria. 

g.  Sinapismata. 

h.  Cataplasmata  calida. 

Jam  de  remediis  in  haec  bina  proposita  valentissimis  sin- 
gulatim  ex  ordine  tractare  constituimus. 

Inprimis  ergo,  medicum  ad  hanc  febrem  sapandam  sese 
accingentem,  operam  strenue  navare,  ad  plethoram  —  si  quae 

forsan  adsit — imminuendam  et  motus  febriles  nimis  violentos  com¬ 
pescendos,  maxime  oportebit.  Quo  vero  facilius  certiusque  in  hisce 
voti  compos  sit,  enixe  incumbendum,  ut  omnia,  quae  febrem 
stimulare  aut  irritare  consueverunt,  qualia:  calor  ingens,  lux 
nimia  oculis  affusa*,  clamor  motusque  prorsus  amoveantur.  Ne¬ 
que  nihil  idem  adjuvabit,  si  afflictus  regimini  antiphlogistico 
sese,  ut  par  est,  assuesceret.  Eidem  quoque  scopo  nonriunquani 
inserviat  venaesectio-  Haec  vero  nonnisi  summa  cum  cautela  in 
hoc  morbo  adhibenda.  Eademque  numquam,  nisi  circa  febris 
initium ,  absque  detrimento  exinde  maximo ,  usurpetur.  Imo  , 
plurimos  hac  febre  decumbentes,  venaesectione  non  omnino  in¬ 
stituta  ,  incolumes  evasisse ;  ea  vero  semel  iterumve  celebrata , 
perpaucos,  addiscimus  (Pringle  observat.)  At  nos  quippe,  qui 
nullius  in  verba  jurare  addicti,  quod  venaesectionis  usum  in 
hac  febre  attineat,  melius  fortasse  procederemus,  si  medium 
quoddam,  inter  haec  extrema,  teneremus.  Num  uti  pulcher¬ 
rime  cecinit  Ovidius: 

„Inter  utrumque  tene ;  medio  tutisdmus 

Nos  ergo,  regulas  aut  admonitiones  quasdam,  ad  venae- 
sectionem  in  hac  febre  curanda  spectantes,  in  lucem  proferre 
tentamus. 

I.  Si  quidem  aegrotans  aetate  florescat  atque  ad  diathesim 
phlogisticam  proclivius  vergat;  si  caput  et  dorsum  vehementer 
doleant,  simulque  adsint  pulsus  plenus  ac  durus,  calor  in¬ 
ternus,  sitis  magna,  respiratio  difficilis,  cordis  palpitatio  et 
anxietas  summa ;  ibi  venaesectio ,  ast  summa  cum  cautela ,  in 
usum  vocanda:  idque  eo  magis,  quo  magis  ex  contagio  mor¬ 
bum  primordia  deduxisse  ,  compertum  ,  quod  nec  H  u  x  h  a- 
ra  u  m  latuit. 

II.  Si  vero  morbus  ulterius  sese  provexerit,  aut  si  deli¬ 
rium  intersit :  sanguinis  missio  nusquam  non  nocebit ;  ideoque 
prorsus  evitetur. 

III.  Pari  ratione,  si  venaesectione  celebrata,  pulsus  de¬ 
ficiat  aut  debilis  evadat ;  eam  iterum  non  esse  repetendam , 
nisi  cum  damno  fortasse  non  reparabili  exinde  proventuro,  hoc 
erit  in  indicio. 

IV.  Ubi  vero  ex  oculorum  rubore  suffuso  et  inflammatio¬ 
ne,  arteriarum  carotidum  vibratione  forti  pulsuque  pleno ,  tenso 
duroque,  cerebri  inflammationem  suspicare  licuit ;  ecce ,  proti¬ 
nus  ad  detractionem  sanguinis  topicam,  vel  per  hirudines  medi¬ 
cinales  temporibus  applicatas,  vel  per  cucurbitas  cruentas  vel 

,  denique  per  cujusdam  partis  scarificationem,  omniiio  confugi¬ 
endum.  Pariterque  si  quando  dolores  erratici,  pleuriticos  vel  co¬ 
licos  aemulantes ,  oriuntur ,  ibi  testante  M  o  n  r  o  ,  venaesectio 

absque  damno  vel  minimo,  imo  maximo  cura  emolumento  usur¬ 
pentur. 

Eundem  denique  scopum,  quem  venaesectio ,  pertingunt 
emetica,  alcum  leniter  solcentia,  diaphoretica  et  antispasmodi- 
ca.  Sed  quoniam  haec  eadem  quodammodo  simul  ad  indicatio¬ 
nem  utramque  accommodantur,  de  usu,  quem  singula  seorsim  in 
hac  febre  praestant,  nec  non,  ubinam  et  quomodo  facilius  adhi¬ 
benda  singulatim  exponere,  magis  ex  ordine  futurum  arbi¬ 
tramur. 


Emetica. 

♦ 

Omnes  evacuationes  nimis  violentae,  quippe  quae  validius 
aegrotantis  vires  enervant^  in  hac  febre  sedulo  devitentur.  Sed 
cum  nulla  fere  hujusmodi  febris  absque  majore  aut  minore  ven¬ 
triculi  molestia  et  ad  vomituritionem  propensione,  adparet,  nihil 
obstabit^  quin  emeticum  mitissimum ,  ad  haec  mala  tollenda  vel 
saltem  sublevanda,  propinaretur.  Medicaminis  hujusmodi  dosis 
satis  apta  non  tantum  naturae  conaminibus,  ad  colluviem  bilio¬ 
sam,  acrem  putridaraque,  de  stomacho  rejiciendam  feliciter  suc¬ 
currit ;  sed  etiam — quod  maximi  emolumenti  —  cuticulae  spi¬ 
racula  patefacit,  spasmum  in  superficie  natum  mire  solvit, 
alvuinque  pariter*  interdum  leniter  ducit.  Adde  etiam,  quod  hu¬ 
jusmodi  medicamina  multo  minus  ,  H  ux  h  a  mo  referente,  quam 
ea,  quae  ad  excretiones  alvinas  promovendas  vulgatius  adhiben¬ 
tur,  naturam  opitulatricem  conturbant.  Hocque  praeter  enarra¬ 
ta,  res  profecto  desideratissima,  ex  vomitoriorum  exhibitione 
tempestiva,  saepissime  consequitur ,  ut  febris  ad  remissionem 
deducatur,  eaque  via  locus  cortici  peruviano  feliciter  injicien¬ 
do  praebeatur;  quo  factnm  fuit,  prout  perplurimi  recentium  te¬ 
stantur,  ut  febres  alioquin  truculentissimae  futurae  mitigatae 
decurtarentur,  imo  sub  ipsis  initiis  sufflaminatae  pluries  omni¬ 
no  profligarentur.  In  haec  autem  munera  multifaria  subeunda, 
ceteris  omnibus  ex  eo  medicamentorum  classe  depromptis, 
longe  praestat  tartarus  emeticus,  ast  dosi  refracta  et  saepius 
iterata,  adhibitus;  quem  etiam,  nulla  non  morbi  periodo,  tu¬ 
tissime  propinare  licebit :  atque,  cum  efficacia  multo  majori, 
cum  ipecacuanha  conjunctus,  adhibeatur.  Quocirca  cum  parte 
quarta  mediave  tartari  emetici,  quinque  aut  sex  ipecacuanhae 
grana  in  dosim  commodissime  admisceantur.  Atqui  hodie'  per 
se,  quovis  liquore  idoneo,  qui  ei  pro  vehiculo  sit,  solutus,  ut  in 
formula  subsequenti,  potissimum  administrari  solet. 

Rp.  Tart.  emptici  gr.  duo  —  tria 
Aq.  coiumiin.  dest.  uiic.  quatuOr 
—  rosarum  —  uuc.  duas 
S^r.  caryopliill.  uuc.  uiiam  et  semis 
31.  F.  solutio. 

Hujusque  mixturae  cochlear  iii  dosim  ingeratur,  idem  re¬ 
petendo  semihoris  singulis 'usque  ad  quartam  vel  quintam  vi¬ 
cem,  nisi  prius  alvus  copiosius  aut  vomitnritio  supervenerit» 
Quod  ad  tempus  spectaret,  illam  hora  pomeridiana,  vel  serius, 
paulo  ante  paroxismi  vespertini  accessum  exhibere  maxime 
profuerit.  Curiosiusque  caveatur  oportet,  ne  febricitans  nau¬ 
seabundus  nimium  potum  ingurgitet ,  quo  Iit,  ut  vomitio  citius 
validiusque  ,  quam  par  est,  excitetur,  simulque  medicamen  e 
ventriculo  foras  eliminetur.  Hujusmodi  fuit  forma,  sub  qua  tar- 
tarum  emeticum  ex  febrifugis  et  antimonialibus  ceteris ,  reme¬ 
dium  procul  duliio  palmarium,  a  C  u  1 1  e  n  o  toties  maximo  cum 
successu  propinatum,  observatum  est,  qui  et  ipecacuanham  ad 
vomitionem  plenam  ciendam,  commendavit.  Usum  aquae  calidae 
ad  eandem  excitandam,  omnino  improbat  Huxhamus.  Idem 
vero  decoctum  vel  infusum  ipecacuanhae,  nec  non  oxymel  scil¬ 
liticum,  superbibendo  infusum  florum  chamomillae  collaudat. 
Hocce  chamomillae  infusum,  praeterquam  quod  emetici  cujusvis 
propinati  operationem  valde  promoveat,  quoniam  etiam  vi  anti- 
septica  jmllet,  in  diathesin  septicam ,  in  primis  viis  accumula¬ 
tam,  si  qua  lateat,  etiam  strenue  valebit.  Sin  aeger,  stomacho 
bene  evoluto ,  sqrdibusque  expurgato,  nauseare  persistat ,  re¬ 
medium  optimum  erit  pauxillum  theriac.  andromach.  mixtura 
idonea  ex  sal. ,  absinth. ,  suce,  citri  et  aq.  menthae  composita, 
exhaustum ;  nec  non  stomacho,  fotum  aromaticum ,  vel  cata¬ 
plasmata  ex  spec.  aromat.  cum  theriac.  conjuncta,  admovere 
summopere  profuerit;  vel  ex  theriaca  sola,  deinde  guttas  non¬ 
nullas  ol.  d.  menth.  et  laudani  liquid.  ad  lenem  bumectationem 
usque  superinspei^gendo,  optime  conficiatur.  Perraro  vero  fal¬ 
lit  hoc  remedium.  Si  in  quibusdam  abdominis  visceribus  adsint 
signa  inflapimationis  topicae,  ibi  emeticorum  usus  in  hac  febre 
non  omnino  usurpandus. 

Laxantia. 

In  hujus  febris  initio,  non  ea  tantum,  quae  ventriculum, 
sed  etiam  quae  intestina  exonerare  ac  purgare  valeant,  adhi¬ 
benda.  Utriusque  generis  medicaminum  usus,  sub  quovis  morbi 
stadio,  ex  oris  amaritudine,  nausea,  eructione  nidorosa,  foetida, 
nimia  alvi  adstrictione,  abdominis  tensione  et  tumore,  torminibus 

et  ceteris,  indicantur.  Sin  alvus,  tartaro  emetico  insumpto,  non 
solvatur,  sed  etiamnum  adstricta  ac  quasi  distenta,  persisterit; 
ibi  laxantia,  sed  lenissima,  apprime  conveniunt.  Hujusmodi  ha¬ 
bentur:  cremor  tartari,  manna,  sal  Glauberi,  tamarind.,  rheum, 
parvis  dosibus  adhibita.  Injectiones  quoque  ex  lacte,  saccharo 
et  sale,  idonea  quantitate  commixtis,  in  eundem  finem  accommo¬ 
de  conducunt.  Nec  non  crystalli  tartari,  qui  summa  cum  laude 
in  hac  febre  celebrantur,  adeo,  ut  a  ceteris  ejusmodi  medica¬ 
minibus  palmam  fere  praeripere  censeantur ;  quippe  qui,  medi- 
cjimentum  adeo  efFicacissimum  esse,  experientia  comperiuntur, 
ac  si,  in  febribus  a  putredine  coortis,  cum  potu  ordinario  com¬ 
miscerentur,  humores  putridos  magmopere  corrigunt;  porro,  si 
cum  tamarind.  et  manna  dosi  apta  opportune  propinentur,  pur- 
g'amen  summe  antisepticum  et  bilis  acrioris  evacuatorium ,  sub¬ 
ministrant.  Omnia  vero,  quae  acriter  purgant,  utpote  quae  tri¬ 
stissimos  effectus  edere  consueverunt,  in  hoc  morbo  evitentur, 

oportebit. 

0 

Diaphoretica. 

Ouamvis  haecce  febris  saepius  ex  sudore,  quam  ex  cete¬ 
ris  evacuationibus,  plenius  judicatur,  ideoquc,'uti  semper  blan- 
diuscule  sudaret  aeger,  valde  saluti  conducibile  videretur ;  su¬ 
dorem  nihilominus,  nisi  admodum  leniter  moventia,  in  ea  in 
subsidium  minime  advocanda.  Talia  vero,  cum  naturae  cona¬ 
minibus  opitulantur  et  ad  spasmum,  in  superficie  natum,  qui  in 
hoc  morbo  dominatur,  amovendum  efficacissima  deprehenduntur, 
curationi  magnopere  adminiculantur.  Hujus  vero  classis  omnia, 
quae  nimis  calefaciunt  aut  exstimulant ,  quippe  quae  pernicio¬ 
sissima  semper  esse  reperiuntur,  sedulo  praecaveantur.  Prima¬ 
rii  generis :  liquores  omnes  blandi,  subacidi,  diluentes,  frequen¬ 
ter,  parva  vero  copia  singulis  vicibus  exhausti;  liquores  enim 
acidi,  refrigerando  aegros  inservientes ,  aerem  in  stomacho  bi¬ 
lem  et  intestinis  diluunt ,  sitim  sedant  caloremque  minuunt,  — 
ac  proinde,  quo  minus  febris  saeviet,  inhibent ;  putridos  quoque 
emendant  humores.  Ex  iis  praecipue  eminet  serum  vaccinum, 
acetosum.  Eodem  spectant :  emetica  leniora,  refractis  dosibus 
saepius  iteratis ,  assumpta.  Ad  diaphoresin  lenem  quoque  pro¬ 
movendam  ,  Huxhamus  camphoram  strenuo  commendat; 
quip[)e  non  aliud,  quam  ea  cum  anodyno  conjuncta,  prout  as¬ 
serit,  sub  toto  coelo  medicamentum  praebet,  quod  sudorem  cer¬ 
to  ciet ;  atque,  eo  consilio ,  elixir.  asthmaticum  vel  paregori- 
cum  lubentissime  propinare  consuevit.  ()uoniam  autem  hocce 
remedium  praestantissimum  haud  unicuique  stomacho  conveniat, 

ad  hoc  incommodum  amovendum,  sub  julapii  forma  cum  aceto 
bene  subactam  exhibendam  esse  praescripsit.  Hujus  julapii 
vires  ab  illo  summis  laudibus  efferuntur*  Greg,*orius  vero 
camphorae  effectus  in  hac  febre ,  prout  in  morbis  aliis ,  admo¬ 
dum  incertos  esse  praedicavit.  Quin  etiam  ab  ipso  collegimus 
moschi  grana  quindecim,  omni  bihorio  assumta,  diaphoresim 
ciendo,  praestantissimos  effectus  edere.  Fructuum  acidorum  suc¬ 
ci  ,  citri  praecipue  ut  et  aurantiorum  dulcium ,  nec  minus  ei¬ 
dem  scopo  apprime  inserviunt :  ast  ingruente  diarrhoea,  ab  eo¬ 
rum  usu  statim  abstineatur  oportebit.  Spiritum  Mindereri, 
prout  medicamen  leniter  suderiferura  in  hoc  morbo  interdum 
usurpatum  fuisse,  P  r  i  ng  1  e  observavit.  Similiter  quid  obstat, 
ut  ad  sudores  mitiores  eliciendos,  emetica  diacodiatis,  aptis  do- 
sibus  maritata,  imprimis  pulv.  Doveri  (^Dover^s  powders)  j  sub 
cautelis  debitis  utilissime  atque  tutissime  propinentur.  Omnia 
pariter  illa,  de  quibus  antea  fusius  disceptatum,  quae  aut  emcsin 
cient  aut  nauseam  inferre  valent ,  diaphoreticis ,  modo  recto 
ac  tempestive  subministrata,  qua  adminicula  adnumerari  meren¬ 
tur.  Sicut  etiam  nitrum,  quod,  quum  toties  quoties  fere  in  ven¬ 
triculum  insumptum,  vim  nauseantem  exercere  notatum  fuit, 
vice  diaphoretici  palmarii  antipuretici ,  sic  ut  nonnulli  praedi¬ 
cant  ,  exitu  felici  saepe  functum  fuisse  experientia  iterata  com¬ 
probatum  est. 

Antispasmodica. 

Omnia  diaphoretica ,  prout  optime  notum ,  vi  quoque  plus 
minus  antispasmodica  pollent.  Quoniam  vero  in  illis  tractandis, 
de  horum  etiam  plerisque,  quae  in  hoc  morbo  commodissime 
usurpantur,  mentionem  fecimus*,  omnia  quae  de  iis  antea  tra¬ 
didimus  iterum  nunc  repetere,  quod  supervacaneum  prorsus 
foret,  existimamus.  Liceat  ergo  tantum  unam  alteramve  de  bal¬ 
nei  tepidi  et  fomentationum  usu  in  hac  febre  animadversionem 
hic  subtexere.  Haec  vero  sub  morbi  decursu  haud  nimis  libere 
in  usum  vocentur.  Initio  quidem  balneum  ex  aqua  tepida ,  cum 
pauxillo  aceti  paratum ,  ad  salubritatem  conferre  potuit;  Ast  ve¬ 
ro  ,  morbo  jam  provecto ,  porro  si  multum  aegrotantis  vires  de¬ 
fecerint,  balnei  tepidi,  sic  fomentationum  adhibitio,  utpote  ni¬ 
mis  laxant  ac  debilitant,  summa  cura  devitaretur,  tutissimum. 

Nota.  Utut  vero  liaecce  sese  liabeaiit ,  attamen  usus  balnei  tepidi 
ac  fomentationum  in  febribus  putridis  non  omnino  prohibendus  : 
etenim,  quotiescunque  ex  ae^irotaiitis  vultu  efferato,  adspe- 
ctu  torvo ,  typliomania ,  corporis  totius  ut  et  artuum  con¬ 
cussionibus  tremulis,  motibus  convulsivis,  tendinum  subsultu  , 
ictibusque  arteriarum  frequentibus  ,  imbecillibus ,  contractis ,  ir- 

ritationes  cerebri  quasciinique  adesse  hariolemur:  porro,  si  co¬ 
ma  aut  delirium  instarent ;  iion  aliunde  magis  certum ,  magisve 
tutum  in  Iiaec  mala  subsidium  quaerendum  ,  prout  omnibus  fere 
prdcticis  jam  pridem  innotuit. 

Nunc  ad  indicationem  alteram  a  nobis  propositam ,  scilicet 
ut  „rireii  septicae  quovis  modo  obveniantur  et  deleantur^^^  per¬ 
veniendum.  Huic  inserviendae,  ad  amussim  conveniunt  remedia, 
quae  titulo  generali  antisepticorum ,  cardiacorum  et  stimulan¬ 
tium  insigniuntur. 

I.  Anti  sep  tica. 

Acida  omnia,  prout  et  omnes  liquores  aciduli,  putredini 
validius  obviam  eunt :  acida  tamen  vegetabilia,  in  hunc  finem  prae¬ 
scripta,  mineralibus  long'e  sunt  anteponenda;  Ex  illis  succi 
citri,  aurantiorum  eminent.  Suecus  ejusmodi,  cum  materia  fari¬ 
nacea  commixtus ,  utilissime  pro  cibo  suggeritur.  Ex  acidis  mi¬ 
neralibus  optimum  habetur  sulfuricum.  Huc  quoque  spectat  me¬ 
dicamen  antea  dictum,  cristalli  tartari,  cujus  vires  antiseptieae, 
nec  non  sales  neutri  ex  succo  citri  parati,  si  praesertim  ipso 
clfervescentiae  actu  ingerantur.  —  Acidum  muriaticum  praeci¬ 
pue,  intestinis  materiis  putrescentibus  abundantibus,  adhibe¬ 
tur;  fFortis  in  der  Ahhandlumf  fur  praktische  Aerzte  B.  14. 
p.  437.)  ab  aliis  vero  sal  communis ,  una  cum  acidis  vegetabi¬ 
libus  conjunctus,  praeprimis  laudatur  qua  remedium  antisepti- 
cum.  (W  r  i  g  t  transactions  of  the  american  philosophical  so~‘ 
cietf/ j  Vol.  II.)  In  drachm.  tribus  acid.  eitri  solvatur  murias 
sodae  quantum  sufficit  ad  perfectam  saturationem  ,  cui  addatur 
aq.  menthae  pip.  libra  una ;  de  qua  solutione  omni  quarta  hora 
scutella  cotfeana  hauriatur.  Nostris  temporibus  kali  muriaticum 
oxygenatum  laudabilem  vim  antisepticam  exseruit,  et  revera 
ceteris  pharmacis  plus  oxygenii  continet,  quod  facile  iterum  ab¬ 
ripitur.  Felici  sernper  cum  eventu  propinatur,  si  putredinis  in¬ 
dicia,  insimul  cum  inflammatione  locali  complicata,  increscunt, 
quae  exitum  in  gangraenam  suspicantur.  Dosis:  gr.  duo — qua- 
tuor  omni  hora  sub  forma  pulveris  cum  saccharo  ;  sub  frictione  ve¬ 
ro,  cauti  simus,  admodum  necesse  ad  prohibendam  explosionem. 
Alumen,  efficaciam  roborantem  atque  adstringentem  prae  se  fe¬ 
rens,  in  omnibus  illis  casibus  a  colliquatione  exortis,  praestan- 
tissimae  utilitatis  esse,  jam  dudum  observatum;  hanc  ob  causam 
in  sudoribus  ac  sanguinis  profluviis  colliquativis ,  diarrhoeis  e. 
s.  p. ;  contradicitur  vero  viis  primis  nondum  depuratis  aut  alvo 
obstructa.  Praescribitur  sub  forma  pulveris : 

Rp.  Alum,  crudi 
Guin.  mimos. 

Sacchar.  alb.  aa.  gr.  quiiideciiu 
M.  F.  piilv.  disp.  dos.  duodecim 
Omni  tertia  l»ora  i)ulv. ; 

vel  ejusdem  medicamenti  dr.  una  variis  corticis  peruviaiii  fov- 
mulis  additur,  aut  unacum  camphora  conjungitur,  nunquam  ve¬ 
ro  per  se  ordinatur  ob  insufficientem  virtutem  excitantem. 

Jlp.  Aq.  ciiiiiamom.  s.  v.  iiiic.  octo 

Extr.  chiii.  frig.  parati  iiiic.  dimidiam 
Alum.  crud.  scrup.  duos — qualuor 
Syr.  altheae  semiuiiciam. 

M.  S.  oiniii  bihorio  cochlearia  duo. 

8ecundum  H  u  f  c  1  a  n  d : 

Rp,  Pulv.  cort.  chin.  reg.  unc.  nuam 

Coq.  C.  aq.  foiit.  unc.  sedecim  ad  unc.  octo 
adde 

Pulv.  rad.  serpeiitar. 

,,  ,,  amicae  aa.  tlr.  duas 

digere.  Colat,  adde 
Tiiict.  cliin.  Whytt.  dr.  tres 
Alumiii.  crud.  dr.  duas 
Liq.  aiiodyii.  Hoffm.  dr.  unam 
83T+  ciiinam.  unc.  unam 
M.  S.  omni  bihorio  cochlearia, duo. 

Hisce  etiam  myrrham  et  chamomillam  similiterque  diaetam 
vegetabilem,  farinaceam,  acescentem,  aquosamque  forsan  Ita¬ 
lorum,  una  cum  emeticis,  eccoproticis  et  diluentibus  ac  simili- % 
bus ,  de  quibus  antea  satis  luculenter  egimus ,  subjungere  li¬ 
ceat  ;  utpote  quae  omnia,  nec  minus  in  diathesim  septicam  tum  in 
sanguine ,  quam  in  ventriculo  atque  intestinis  latitantem ,  egre¬ 
gie  pollent.  Aer  quoque  mephiticus  per  anum  in  intestina  in¬ 
jectus ,  apudAnglos^  si  nonnullis  auscultandum,  in  hujusmo¬ 
di  morbis  incredibiliter  fere  profuit. 

II.  Cardiaca. 

Hujusmodi  medicamenta  praecipue  ad  indicationis  nostrae 
partem  posteriorem  accommodantur.  Eorum  usus ,  quippe  quae 
in  hac  febre  ex  omnibus  ceteris  remediis  nulli  secunda,  ne¬ 
quaquam  omittendus.  Inter  ea  verum  locum  primarium  obtinet 
vinum  rubrum  generosum,  cujus  utilitatem  summam  Hux  ha¬ 
mus  jam  exposuit.  Commodissime  quoque ,  in  idem  consilium, 
cum  eodem  pro  renata,  cinnamom. ,  eort.  aurantior.,  ros.  rubr. 
et  aliquando  elix,  vitrioli  guttulae  paucae  simul  adhibeantur. 
Idem,  cum  aqua  temperatum ,  pulsum  minuit ;  delirium ,  quod 
plerumque  in  hac  febre  a  debilitate  nascitur ,  sedat ;  et  deni¬ 
que  ,  somnum ,  cum  eum  opiata  non  praestare  valeant ,  inter¬ 
dum  leniter  inducit  et  motus  animi  elfraenos  mirifice  componit. 
Si  vinum  defuerit,  confectio  cardiaca  vices  ejus  optime 
supplebit.  Eam  una  cum  vino  liberius  exhibitam,  etiam  post  cor¬ 
ticem  peruvianum  incassum  tentatum,  aegri  vires  restaurasse 
compertum.  Attamen  non ,  nisi  ubi  desit  vinum ,  adhibendam 


\ 


28 


esse  suaserimus.  Ibi  vero  specialiter  indicatur  ejus  usus,  ubi 
stimulo  subitaneo  opus  erit.  Hisce  jam  dictis  y  theriacam ,  ser- 
pentariam  virg;inianam ,  valerianam  sylvestrem ,  amicam ,  con- 
trayervara  et  alcali  volatile  subnectere  possumus :  ast  haecce, 
quippe  quae  nimis  esse  stimulantia  reperiuntur,  non,  nisi  ubi 
stimulum  derepente  concitare  indicatur ,  in  usum  advocare  mo- 
^  neremus.  Ad  haec,  frigus_,  aquam  frigidam  una  cura  ceteris  po¬ 
tulentis  egelidis,  quae  vires  admodum  cardiacas  et  tonicas ,  in 
hujusmodi  morbis,  nec  minus  praestare  deprehenduntur,  pro  re 
nata  secundis  avibus  in  subsidium  accersamus.  Id  autem  cavea¬ 
tur  maxime  oportebit,  quod,  si  capitis  aut  faucium,  vel  visce¬ 
rum,  quae  in  'abdominis  vel  thoracis  cavo  conduntur,  mala  to- 
pica  inflammatoria  grassentiir,  ibi  potationes  quascumque  fri¬ 
gidiores  prohibere  omnino  melius  tutiusque  erit.  Denique,  opia- 
ta  etiam,  in  eundem  finem  quam  cardiaca,  nonnunquam  exhi¬ 
bentur,  eorumque  vicibus  optime  funguntur. 

Nota.  Etiam  si  fides  quibusdam,  iisque  notae  melioris  in  arte  salu¬ 
tifera  Viris  babenda  foret ,  cafnphora  contra  vigilias  et  deliria 
pari  cum  successu  saepe  saepius  propinata  fuit.  Etenim  J.  F. 
Sclireiber  m  ohnerv.  et  cogitat,  de  j>estitentiis y  ejusdem  vi¬ 
res  atque  efficaciam  in  hisce  submovendis  ita  laudavit ;  ,,In  mor- 
„bo  graAi  epidemico,  cum  petechiis  varii  coloris  et  nigris,  post 
,,lene  vomitorium ,  non  uno  solum  nomine  laudanda  camphora  et 
,, somnum  arcescens  et  deliria  compescens,  aptissimum  fuit  re- 
„medium.^^ 

111.  Cortex  p  e  r  u  V  i  a  n  11  s. 

De  hoc  autem,  utpote  qui  cum  vi  cardiaca,  tum  non  sum¬ 
me  antiseptica,  pollet,  seorsim  tractare  lubebit.  EflTicaciam  ejus 
insignem,  in  hac  febre,  praecipue  stadio  secundo,  nemo  in  am¬ 
biguum  revocare  potest.  Ejusdem  usus  necessarios  ,  in  hisce 
rerum  articulis,  causa  dvplex  indicare  videtur;  prima y  quo¬ 
niam  aegri  vires  summe  debilitantur ;  .secunda ,  quia  tunc  quo¬ 
que  diathesis  septica  maxime  dominatur.  Eundem  autem ,  ante 
Iioc  morbi  stadium,  non  exhibendum  existimamus,  sicuti  jam  J. 
IV  arren  ait:  „in  stadio  secundo,  ubi  atonica  vel  putrida  dia- 
„thesis  locum  obtinet,  corticem  esse  efficacissimum ,  nemo  du- 
„bitat.^^ 

Quod  formulas  attinet,  sub  quibus  exhibitus  etficacissmius 
evadit,  eum  vel  in  substantia,  vel  in  extracto,  vel  demum  in 
infusione  frigida,  cui  pauxillum  ejusdem  tincturae  spirituosae, 
quae  potentior  evadat,  admisceatur,  subministrare  commodissi¬ 
me  licebit  ,*  iisdem  in  casibus,  qui  magnam  corticis  cinchonae 
quantitatem  expostulant,  varia  ejusdem  praeparata  CVogcl) 
conjunguntur. 

Rp.  Piilv.  cort.  chiii.  unc.  semis —  duas 
coq.  c. 

Aq.  foiit.  libr.  duabus  ad  reinant.  libr.  duarum 
Coi.  adde: 

Pulv.  cort.  cliiii*  dr.  duas  —  unc.  dimidiam 
Extr.  cort.  cliiii.  frig.  parat,  dr.  tres 
M.-  S.  oiiiJii  hora  cochlear  uiiimi. 

Sin  autem  aegrotantis  alvus  adstricta,  vel  abdomen  tumi¬ 
dum  tensumque  subsit,  perpauca  rad.  rhei 'grana,  singulis  do- 
sibus  apiata,  commodius  adjungi  queant.  Viribus  vitae  multum 
prostratis ,  eum ,  cum  cardiaco  quodam  conjunctum ,  propinare 
conveniet.  Si  vero  stomachus  eundem  non  facile  sustineat,  sub 
forma  clysmatis  injiciatur  liceat;  ast  corticis  his  modis  injecti 
copia  multo  major  ad  etfectum  suum  praestandum  postulabitur. 
Si  respiratio  difficilis  premat  et  determinatio  pulmones  versus, 
ejusdem  usum  quodammodo  inhibeat;  conjunctum  eo  vel  detur 
opium,  vel  oxymel  scilliticum,  idonea  quantitate  coaptatum. 
Denique  vero ,  si  perspirationcm  interea  promovere  vellemus , 
ei  pauxillum  spiritus  Mindereri  commisceatur. 

Quoad  dosin,  in  qua  aptissime  exhibetur,  aegrum  drach¬ 
mam  unam  omni  bihorio  vel  trihorio  deglutisse  sufficiat.  Ejus 
tincturam  propinare,  maxime  Huxhamo  placuit;  eamque  sae¬ 
pius  cum  elixirio  vitrioli  conjunctam  in  subsidium  vocavit.  Sin 
autem  sententiam  nostram  interponere  nobis  liceat,  eam,  sub 
hac  forma,  tanta  copia,  quanta  opus  esset,  exhibere  non  con¬ 
ceditur.  Addatur  etiam,  quod,  propter  spiritus  vim  nocivam, 
qui  ei  pro  vehiculo  suppetit,  viribus  stimulantibus  nimis  polleat. 
Ad  summam  vero,  cortex  peruvianus,  in  hoc  morbo,  seu  ad 
ipsam  morbi  vim  compescendam ,  seu  ad  aegrotantis  vires  re¬ 
stituendas  ac  sustentandas.,  seu  -  ad  putredinem  obveniendam, 
remedium  praebet  eximium  et  praestantissimum.  Nam  experien¬ 
tia  repetita  et  observatione  cauta  comprobatum  est ,  eundem 
valde  ad  omnes  secretiones  salutares  promovendas,  uti  sudoris 
etc.  prout  etiam  ad  sudores  colliquantes  sistendas  conferre ;  nec 
non  totum  organismum  roborare ,  vires  aegri  effaetas  mire  re- 
staurajre  ac  proinde  putredini  in  hac  febre  obviam  ire. 

IV.  V  esicatoria. 

Quatenus  illorum  usus  sit  accommodus  ac  salutaris,  non¬ 
dum  apud  medicos  satis  convenit.  Illa  potius  in  hac  febre  no¬ 
civa  futura  suspicaremur,  ex  eo,  quod  omnia  quae  vi  irritante 
seu  stimulatrice  pollent,  ut  antea  diximus,  prout  vulgo  credi¬ 
tur,  eidem  aversantur  QPapers  on  fevers  et  infection.  p.  9.J) 
Morbo  ineunte ,  praemature  applicata  numquam  non  nocebunt: 
ex  illorum  usu  praematuro  H  u  x  h  a  m  u  s  pervigilium  ,  deli- 

rium,  tendinum  subsultum  e^t  consimilia  vidisse  testatur.  Haecce 
tamen  medicamenta  non  essent  in  universum  forsitan  improbanda. 
Subjicit  enim  idem  Cei.  illa,  febre  declinante,  summa  cum  uti¬ 
litate  usurpari  posse  j  scilicet  ubi  solida  torpescunt  sang-uinis 
circuitus  languescit  et'  spiritus  effecti  deveniunt ;  sicut  etiam 
ubi  periclitatur  aegrotans,  ne  in  coma  repentinum  inciderit, 
vel  ubi  inflammatio  cerebri  localis  immineat.  Neque  desunt 
exempla ,  ubi  iisdem  rebus  circumstantibus ,  cataplasmata  et  si- 
napismata  plantis  pedum  adnata  multum  profuere.  Pringle 
tamen,  delirium,  quod  antea  satis  vehemens  exsistebat  a  remedii 
posterioris,  ut  et  epispasticorum  maxime  autem  illius  usu, 
multum  intendi  refert  QObserrat.  p.  2S2J.  Denique  quandocum- 
que  signa  determinationem  pulmones  versus,  aliave  thoracis, 
aut  abdominis  viscera  praemonstrantia,  subesse  constarent,  non 
alia  quaelibet ,  ex  totius  medicinae  foro  decerpta  medicamina, 
hisce  malis  succurrendis  et  abigendis,  epispasticis  opportune 
usurpatis  praestantiora  exstant.  Quo  vero  parti  laboranti  pro- 
*  piora  admoventur,  eo  citiores,  nec  minus  atque  faustiores  ef¬ 
fectus,  ut  plurimum  edere  consueverunt.  Eaque  tempore  ma¬ 
tutino  potius^  quam  die  jam  advesperante,  metu  ne,  quae  tunc 
temporis  ingruere  solent  exacerbationes ,  ab  illorum  stimulis  ac 
irritamentis  adaugeantur,  imponenda  moneremus.  Nec  alienum 
erit  hoc  etiam  obiter  suggerere ,  quod ,  si  quando  necessitas 
iisdem  capiti  applicandis  urgeret,  ad  id  maxime  respiciamus 
oporteret,  ut  decem  vel  duodecim  horis  antequam  admovenda 
suaserimus',  capilli  abscindantur,  capillitiumque  curiosius  abra¬ 
sum  et  deinde  bene  cum  aceto  tepefacto  collutum  foveatur ; 
queis,  una  cum  diluentium  idonea  quantitate  subinde  sorben¬ 
dorum  usu  et  cuticulae,  simul  ac  elevata  fit,  amotione,  stran¬ 
guriae  satis  obveniatur. 

V.  Regimen  i  d  o  n  e  u  m. 

IJfec  levis  momenti  in  hoc  morbo  foret,  in  id  attentius  in¬ 
cumbere,  ut  aeger  cibo  potuque  idoneis  utatur  5  quod  haec  at¬ 
tinet,  sint  omnia  levissima,  refrigerantia  et  insimul  antiseptica, 
ut:  panada  ex  oryza,  sago  et  hordeo  parata  , cum  uvis  Corin¬ 
thiacis  aut  passis,  ac  prunis  confecta.  Eadem  vero  saccharo 
et  interdum  aliquantulo  vini  rubri  antea  dicti  superaddito,  multo 
praestantior  evadit;  ad  sustentandas  aegri  vires,  pulmenta  ex  fa¬ 
rina  et  oryza  confecta  et  acidorum  fructuum  succo ,  saccharo¬ 
que  condita,  cum  vini  pauxillo  aliquando  etiam  permixta,  valde 
conferunt.  Victus  omnis  ex  animalium  genere  petitus  summa 
cura  prohibeatur.  Pro  potu  ordinario  liquoribus  blande  acidu¬ 
lis,  cum  saccharo  conditis,  utatur;  quibus  quoque,  si  vires 

inultum  deficiant,  aliquantulum  vini  rubri  commodissime  com¬ 
misceatur.  Neque  curam  nullam  exercere  oportebit,  ut  aeg*er  in 
cubiculo  spatioso ,  perfiabili ,  saepius  aceto  conspergendo , 
conservetur.  Indusia,  lodices  et  lecti  stragula  saepius  immu¬ 
tentur  et  aeri  exponantur:  itemque  faeces^  sordesque  quam¬ 
primum  amoveantur:  denique  vero  seniper  summa  cura  aegris 
omni  modo  prospiciatur. 

Antequam  vero  omnino  finem  imponamus ,  quaedam  de 
symptomatibus  propriis  occurrendis  et  amovendis,  quin  et  de 
recidiva  praecavenda  et  propliylaxi  idonea,  proferre,  haud  a 
re  alienum  fore  putamus.  Et  primo ,  de  symptomatibus  quibus¬ 
dam  occurrendis  ac  amovendis. 

Si  ingruat  diarrhoea,  felicissime  cohibeatur,  tinctura  ro¬ 
sarum  acidula,  vino  rubro  cocto  et  cum  cort.  cinnamomi  com¬ 
mixto,  seu  clysmatibus  ex  theriaca  cum  guttulis  circiter  XXV  — 
XX.  laud.  liquid.  singulis  additis.  In  eundem  finem  aliquando 
etiam  usurpetur  pulvis  Doweri ;  qui  diaphoresin  excitando,  vio¬ 
lentae  diarrhoeae  tempestive  succurrat.  In  casu  minus  urgente 
cataplasmata  aromatica  et  similes  frictiones  in  abdomen ,  phar- 
maca  mucilaginosa  ac  clysmata,  salep ,  gg.  arabic.  e.  s.  p.; 
increscente  vero  periculo  pulvis  vel  infus.  radie,  amicae ,  ex 
dr.  dimidia  —  una;  decoct.  rad.  columb.  cum  alumine  aut  etiam 
aluminis  sine  ullo  vehiculo  scrupulum  saepius  repetitum ;  suc¬ 
cus  catechuet  alia  felici  cum  eventu  usurpentur,  e.  g. 

Hp.  Aq.  meiitli.  pip.  uiic.  qiiatuor 

Vili.  boii.  alb.  generos,  iiiic.  duas 
Giim.  mimos. 

Siicc.  catecliu  aa  dr.  dimidiam 
Alum.  crud.  drclim.  unam. 

M.  S.  omni  biliorio  cochlearia  duo. 

Ad  vomitum,  si  nimis  vehemens  sit,  sistendum,  optime 
conveniunt  haustus  salini  ,  in  ipso  effervescentiae  statu  propi¬ 
nati  ,  cum  hujusmodi  ceteris.  Ast  de  his  et  aliis  eodem  spec¬ 
tantibus,  fusius  antea  diximus. 

In  tumore  et  suppuratione  parotidum  sedulo  cavendum,  ne 
materia  introrsum  absorbeatur,  iterumque  cum  sanguine  cir¬ 
cumvecta  ,  novas  in  corpore  turbas  excitaret.  Fluctuationis  ideo 
interventum  minime  praestolemur  oportebit.  Tumor  potius,  ad¬ 
huc  durus ,  resecandus ;  ut  exitus  inde  materiae  virulente  pa¬ 
teat.  Hujusmodi  tumorum  vero  suppuratio  ,  emplastris  e  giim- 
mis  ferulaceis  confectis  aut  cataplasmatibus  demulcentibus,  iis 
applicatis,  optime  promovebitur.  Eadem  saepius  renovemus 
et  calida  servemus  oportebit;  nam  refrigerata,  vi  potius  repel¬ 
lente  pollebunt. 

Vermes,  qui  nonnunquam  inter  morbi  decursum,  inius  ho¬ 
spitantur  refractis  dosibus  rhei  et  calomel.  adhibitis,  oppor¬ 
tune  profligantur. 

Tumoribus  crurum  oedomatosis  optime  occurrit  cortex  pe- 
ruvianus:  ast,  si  quando  tales  incidant,  ad  eos  submovendos 
utilissime  conducunt :  rad.  raphani  rustici  infusum  vel  oxymel 
scilliticum.  His  vero  frustra  tentatis,  ad  vesicatoria ,  cutisque 
puncturas  demum  confugiendum. 

Quaedam  jam  de  recidiva  praecavenda  breviter  submonen¬ 
da  restant. 

I.  Reconvalescentes  ex  hocce  morbo  funestissimo  causas 
occasionales,  omnes  et  singulas,  studiosius  aufugire ,  maxime 
oportebit.  Quales  vero  sunt,  satis  copiose  antea  demonstra¬ 
vimus. 

II.  Medicina,  quae  apud  nonnullos  gymnastica  audit,  iis¬ 
dem  fortiter  suadenda.  Istud  vero  exercitationis  genus,  quod 
minime  delasset ,  seu  vires  infirmatas  exliauriat ,  aliis  antepo¬ 
nendum.  Quapropter  inprimis  vectio  in  rheda,  dein  equitatio 
quotidiana  lenis,  iisdem  praecipienda.  Quin  etiam  navigatio, 
pariterque  corporis  universi  frictiones  cum  pannis  laneis  siccis, 
aut  cum  strigili,  subinde  repetitis,  multum  prodesse  queant. 
Aat  lavatio  frigida,  quam  primum  vires  perferre  possint,  ad 
tonum  systematis  nervosi  ,  tum  totius  organismi  restaurandum 
et  obfirmandum,  ceteris  omnibus  praeponenda. 

III.  Denique  haud  aspernando  modo  etiam  adjuvabit ,  quo 
minus  febris  haecce  recidivaret,  si 'regimini  accommodo  sese  ob¬ 
tingeret  conv  alescens.  Quod  hoc  attinet,  quoniam  idem,  quod 
huic  arcendae,  item  recidivanti  occurrendae  ad  amussim  idoneum 
esse  proponimus,  jam  suprasub  titulo  „prophilaxis‘^  exposuimus, 
quae  nunc,  utpote  qui  repetitionem  quanivis  suiiervacaneam 
omnino  aversamur,  ut  plane  praeteriri  possint,  arbitramur." 


Theses  defendendae. 


I. 

Curationis  rationem  optime  molietur ,  qui  ex  praesentibus 
futura  praenoscit. 

-Hippocrates. 

II. 

Sunt  spes  et  solatium  valentissima  artis  medicae  suf- 
fulcra. 

III. 

Causam  febrium  proximam  systemati  nervoso  inhaeresce¬ 
re,  probabile. 

IV. 


Mors ,  vitae  poena. 


V. 

Nullum,  praeter  putredinem,  invenies  mortis  subsequutae 
pathognomonicum  signum. 

VI.  1 

Febris  putrida,  scorbutus  acutus. 

VII. 


Aer  refrigeratorius,  potulenti  gelidi ,  cortex  peruvianus  et 
vinum,  utpote  quae  viribus  cardiacis  et  antisepticis  pollent ,  fe-^ 
brium  putridarum  curationi  summopere  adminiculantur. 

VIII. 

Contra  luem  syphiliticam,  praeter  abstinentiam,  nulla  pro- 
phylaxis. 

IX. 

• 

Opinio,  quae  contendit,  processum  pathologicum  syphilidis  ^ 
primarie  et  exquisite  occupare  systema  lymphaticum,  ac  proin 
hoc  systema  eminenter  pati,  falsa. 

X. 

Sine  anatomia  nullus  medicus. 

XI. 

0 

Pterigium  membranae  conjunctivae  parasita. 

XII. 

Nosocomia  magna  magnis  damnis  obnoxia. 

XIII. 


Innumerabiles  dicis  morbos  ?  coquos  numera. 

Seneca. 


XIV.  . 

Peregrinatio  multorum  morborum  medela. 

XV. 


Qualiscumque  fuerit  sanguis  sursum ,  malus. 

Hippocrates. 


XVI. 

Et  qui  justo  plus,  et  qui  justo  minus  bibit,  saluti  aversatur. 

XVII. 

r*’ 

Apparatus  chirurgicus  quo  simplicior,  eo^  melior. 

XVIII. 

Graviditatis  incipientis  indicia  nulla,  progredientis  ambigua. 

XIX. 


Valetudo  sustentatur  notitia  sui  corporis  et  observatione, 
quae  res  aut  prodesse  soleant  aut  obesse.  .  i 

Cic.  de  offic.  Lib.  II,  c.  24. 

